Daniela Robles Espinoza

Daniela Robles Espinoza (San Luis Potosí, Mexiko, 1986ko irailaren 21a) zientzialari, bioinformatikaria eta ikertzaile aitzindaria da arlo horretan. Bere lana Mexiko eta Latinoamerikako populazioetako minbiziaren genomika ulertzera bideratzen da, batez ere melanoman.

 Bizitza 

 Ikasketak 
Zientzia Genomikoetako lizentziatura egin zuen Mexikoko Unibertsitate Nazional Autonomoko (UNAM) Bioteknologia Institutuan, eta bertan graduatu zen 2009an. Gero, Cambridgeko Unibertsitatean (Erresuma Batua) doktoretza lortu zuen 2015eko otsailean, David Adamsen gainbegiradapean, Wellcome Trust Sanger Institute delakoan. Doktoretza horretan, azaleko minbiziaren melanoma erasokorrerako aurrejoera genetikoaren mekanismoak aztertu zituen, eta genomaren sekuentziazio-datuak interpretatzeko eta bistaratzeko tresnak garatzen lagundu zuen.

 Lan ibilbidea 
Doktoretza ondoko egonaldi bat ere egin zuen Wellcome Trust Sanger Institute-n, Cambridge hirian, 2016an. Hantxe identifikatu zuen melanometako mutazio somatikoen karga handiagoa lotuta dagoela MC1R genearen aldaera genetikoekin. Mexikoko Queretaro hirian dagoen UNAM (LIIGH-UNAM) erakundearen Giza Genomari buruzko Nazioarteko Ikerketa Laborategiko Minbiziaren Genetika eta Bioinformatika Taldearen burua izan da. Ikertzaileen Sistema Nazionaleko (SNI) II. mailako kidea da, UNAMen Zientzia Biomedikoetako Doktoretza Programaren tutorea da eta Melanoma Genetics Consortium-en (GenoMEL) parte izan da.

Roblesek minbizia zelan sortzen eta eboluzionatzen den aztertzen du, batez ere mexikar populazio mistoen testuinguruan. Bere ikuspegi zientifikoa melanomaren aurrejoera eta progresioa da, Latinoamerikan prebalenteak diren beste minbizi mota batzuetara hedatzeko helburuaz. Eskala handiko sekuentziazio-metodologien datuak aztertu dituzte, eta haiek interpretatzen laguntzeko software-tresnak idatzi dituzte.

 Argitalpen hautatuak 

 A Genome-Wide Association Study for Regulators of Micronucleus Formation in Mice. McIntyre RE, Nicod J, Robles-Espinoza CD, Maciejowski J, Cai N, Hill J, Verstraten R, Iyer V, Rust AG, Balmus G et al. G3 (Bethesda, Md.) 2016;6;8;2343-54
 Germline MC1 status influences somatic mutation burden in melanoma. Robles-Espinoza CD, Roberts ND, Chen S, Leacy FP, Alexandrov LB, Pornputtapong N, Halaban R, Krauthammer M, Cui R, Timothy Bishop D and Adams DJ. Nature communications 2016;7;12064
 Germline TERT promoter mutations are rare in familial melanoma. Harland M, Petljak M, Robles-Espinoza CD, Ding Z, Gruis NA, van Doorn R, Pooley KA, Dunning AM, Aoude LG, Wadt KA et al. Familial cancer 2016;15;1;139-44

 Erreferentziak 

 Kanpo estekak 

Kategoria:Mexikoko zientzialariak
Kategoria:Emakume zientzialariak
Kategoria:Emakume ikertzaileak
Kategoria:Emakume aitzindariak
Kategoria:Bioinformatika